**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea Actului adițional nr. 2 la Acordul de parteneriat încheiat pentru realizarea și dezvoltarea unui Cloud Regional în regiunea Nord-Vest, cu finanțare prin Programul Regional Nord-Vest 2021-2027**

Serviciul de telecomunicaţii speciale (STS) intenționează să realizeze un proiect cu finanțare din fonduri externe nerambursabile prin Programul Regional Nord-Vest 2021-2027. Proiectul vizează dezvoltarea și administrarea unui Cloud Regional în regiunea Nord-Vest (Centru Regional de Date), motiv pentru care a fost aprobată, inițial, încheierea unui Acord de Parteneriat cu județele Bihor, Bistrița Năsăud, Cluj, Maramureș, Satu Mare și Sălaj prin Hotărârea Consiliului Județean Satu Mare nr. 6/2023, cu modificările și completările ulterioare.

Serviciul de Telecomunicații Speciale a transmis la data de 12.01.2026 o solicitare de încheiere a Actului adițional nr. 2 la Acordul de parteneriat încheiat pentru realizarea și dezvoltarea unui Cloud Regional în regiunea Nord-Vest, cu finanțare prin Programul Regional Nord-Vest 2021-2027, solicitare înregistrată la Consiliul Județean Satu Mare cu nr. 310/12.01.2026,

Prin Actul adițional nr. 2 se aduc modificări și completări privind drepturile și obligațiile părților, stabilirea contribuției financiare proprii fiecărei părți la bugetul proiectului, precum și responsabilitățile ce le revin acestora în implementarea activităților aferente proiectului *„Înființarea și operaționalizarea Centrului Regional de Date Nord-Vest”- cod SMIS 353347* care este depus în cadrul Programului Regional Nord Vest 2021-2027, Obiectivul de politică 1: O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale, Prioritatea 2: O regiune cu localități smart, Obiectivul specific 1.2.: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, Apelul de proiecte nr. PRNV/2025/221/1, precum și pe perioada de durabilitate și de valabilitate a contractului de finanțare.

Proiectul este unul de utilitate publică, prin implementarea sa urmărindu-se satisfacerea interesului cetățenilor în raport cu administrațiile publice prin optimizarea funcționării acestora prin prisma unor criterii ca: reducerea necesității de deplasare a cetățenilor, scăderea timpilor necesari pentru furnizarea serviciilor către cetățeni, scăderea impactului economic asupra sistemului administrativ public județean, asupra bugetului național și implicit asupra cetățenilor contribuabili.

Avantajele unei platforme de tip cloud:

* Degrevează autoritățile locale de administrarea echipamentelor IT&C;
* Facilitează interoperabilitatea între bazele de date și serviciile electronice oferite cetățenilor;
* Partajează resursele de calcul;
* Asigură eliminarea întreruperilor, blocajelor și congestiilor din aplicațiile UAT;
* Crește gradul de satisfacție al cetățenilor prin accesul de la distanță al serviciilor informatice;
* Asigură scăderea cheltuielilor UAT cu personal specializat și cu serviciile informatice;
* Creșterea securității cibernetice;
* UAT-urile se pot concentra pe implementarea automatizării fluxurilor în aplicațiile informatice.

**În temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,**

**PROPUNEM:**

**adoptarea proiectului de hotărâre privind aprobarea Actului adițional nr. 2 la Acordul de parteneriat încheiat pentru realizarea și dezvoltarea unui Cloud Regional în regiunea Nord-Vest, cu finanțare prin Programul Regional Nord-Vest 2021-2027**

**Director executiv, Șef serviciu monitorizare,**

**Ştern Felicia Cristina Roman Luminița Liliana Vizat juridic,**

**cons. jr. Roatiș Alina-Ligia**

Red. Tehn. R.A.L../Exemplare 5