**ROMÂNIA *Anexa***

**JUDEŢUL SATU MARE** *la Proiectul de hotărâre nr. \_\_\_\_\_ /\_\_\_\_\_2026* **CONSILIUL JUDEȚEAN SATU MARE**

**DIRECŢIA DEZVOLTARE REGIONALĂ**

**Serviciul de Telecomunicaţii**

**Speciale**

**nr.\_\_\_\_ din \_\_\_\_\_**

**JUDEȚUL BIHOR JUDEȚUL SATU MARE**

**nr.\_\_\_\_ din \_\_\_\_\_ nr.\_\_\_\_ din \_\_\_\_\_**

**JUDEȚUL BISTRIȚA-NĂSĂUD JUDEȚUL SĂLAJ**

**nr.\_\_\_\_ din \_\_\_\_\_ nr.\_\_\_\_ din \_\_\_\_\_**

**JUDEȚUL MARAMUREȘ JUDEȚUL CLUJ**

**nr.\_\_\_\_ din \_\_\_\_\_ nr.\_\_\_\_ din \_\_\_\_\_**

**ACT ADIŢIONAL NR.2**

**la Acordul de parteneriat** **pentru realizarea**

**și dezvoltarea unui Cloud Regional în regiunea Nord-Vest, cu finanțare prin Programul Regional Nord-Vest 2021-2027**

Având în vedere:

* Acordul de parteneriat pentru realizarea și dezvoltarea unui Cloud Regional în regiunea Nord-Vest, cu finanțare prin Programul Regional Nord-Vest 2021-2027, înregistrat la Serviciul de Telecomunicaţii Speciale cu nr.103 din 02.02.2023, la Consiliul Județean Bihor cu nr.27/02.02.2023, la Consiliul Județean Bistrița-Năsăud cu nr.2700/ 06.02.2023, la Consiliul Județean Maramureș cu nr.2461/02.02.2023, la Consiliul Județean Satu-Mare cu nr.3014/02.02.2023 și la Consiliul Județean Sălaj cu nr.2192/03.02.2023, modificat și completat prin Actul adițional nr.1 înregistrat la Serviciul de Telecomunicații Speciale cu nr.457/27.09.2024, la Consiliul Județean Bihor cu nr.20349/17.10.2024, la Consiliul Județean Bistriţa-Năsăud cu nr.21296/03.10.2024, la Consiliul Județean Maramureş cu nr.23987/11.10.2024, la Consiliul Județean Satu-Mare cu nr.22738/16.10.2024, la Consiliul Județean Sălaj cu nr.19885/17.10.2024 și la Consiliul Județean Cluj cu nr.42747/18.10.2024;
* Ghidul solicitantului elaborat și publicat de Agenția de Dezvoltare Regională Nord-Vest pentru Apelul de proiecte nr.PRNV/2025/221/1 aferent investiției „Înființarea și operaționalizarea Centrului Regional de Date Nord-Vest”, apel deschis în cadrul Programului Regional Nord Vest 2021-2027, Obiectivul de politică 1: O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale, Prioritatea 2: O regiune cu localități smart, Obiectivul specific 1.2.: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice;
* prevederile Hotărârii Consiliului Județean Bihor nr.\_\_\_\_\_/\_\_\_\_\_\_;
* prevederile Hotărârii Consiliului Județean Bistrița-Năsăud nr.\_\_\_\_\_/\_\_\_\_\_\_;
* prevederile Hotărârii Consiliului Județean Maramureș nr.\_\_\_\_\_/\_\_\_\_\_\_;
* prevederile Hotărârii Consiliului Județean Satu Mare nr.\_\_\_\_\_/\_\_\_\_\_\_;
* prevederile Hotărârii Consiliului Județean Sălaj nr.\_\_\_\_\_/\_\_\_\_\_\_;
* prevederile Hotărârii Consiliului Județean Cluj nr.\_\_\_\_\_/\_\_\_\_\_\_;

Părțile:

**Serviciul de Telecomunicaţii Speciale,** cu sediul în mun. Bucureşti, Splaiul Independenţei nr.323 A, sector 6, cod poștal 060044, denumit în continuare **STS**, având calitatea de **Lider de parteneriat (Partener 1)**, reprezentat legal prin domnul general ing. IONEL-SORIN BĂLAN, în calitate de director

și

**JUDEȚUL BIHOR ,** cu sediul în mun. Oradea, Parcul Traian nr.5, Județul Bihor, cod poștal 410033, denumit în continuare BH, având calitatea de **Partener 2**,reprezentat legal prin domnul MIRCEA MĂLAN, în calitate de președinte al Consiliului Județean BIHOR,

**JUDEȚUL BISTRIȚA-NĂSĂUD,** cu sediul în mun. Bistrița, Piața Petru Rareș nr.1, Județul Bistrița-Năsăud, cod poștal 420080, denumit în continuare BN, având calitatea de **Partener 3**,reprezentat legal prin domnul EMIL-RADU MOLDOVAN, în calitate de președinte al Consiliului Județean BISTRIȚA-NĂSĂUD,

**JUDEȚUL MARAMUREȘ,** cu sediul în mun. Baia Mare, str.Gheorghe Șincai nr.46, Județul Maramureș, cod poștal 430311, denumit în continuare MM, având calitatea de **Partener 4**,reprezentat legal prin domnul GABRIEL-VALER ZETEA, în calitate de președinte al Consiliului Județean MARAMUREȘ,

**JUDEȚUL SATU MARE,** cu sediul în mun. Satu Mare, Piața 25 Octombrie nr.1, Județul Satu Mare, cod poștal 440026, denumit în continuare SM, având calitatea de **Partener 5**, reprezentat legal prin domnul CSABA PATAKI, în calitate de președinte al Consiliului Județean SATU MARE,

**JUDEȚUL SĂLAJ,** cu sediul în mun. Zalău, Piața 1 Decembrie 1918 nr.11, Județul Sălaj, cod poștal 450041, denumit în continuare SJ, având calitatea de **Partener 6**, reprezentat legal prin domnul DINU IANCU-SĂLĂJANU, în calitate de președinte al Consiliului Județean SĂLAJ,

**JUDEȚUL CLUJ,** cu sediul în mun. Cluj-Napoca, Calea Dorobanților nr.106, Județul Cluj, cod poștal 400609, denumit în continuare CJ, având calitatea de **Partener 7**,reprezentat legal prin domnul ALIN TIȘE,în calitate de președinte al Consiliului Județean CLUJ,

în temeiul prevederilor art.1, pct.1.2 și art.7 din Acordul de Parteneriat, au convenit încheierea prezentului Act Adițional la Acord, după cum urmează:

**Art.I** În tot cuprinsul Acordului de Parteneriat, sintagma *„Cloud Regional Nord-Vest”* se înlocuiește cusintagma„*Centru Regional de Date Nord-Vest”.*

**Art.II** Articolul 1 cu denumirea marginală *„Obiectul Acordului de Parteneriat”* se modifică și se completează, după cum urmează:

**1.** La Art.1 pct.1.1 se modifică și va avea următorul cuprins:

*„****1.1*** *Obiectul prezentului Acord de Parteneriat îl constituie crearea cadrului de colaborare privind drepturile și obligațiile părților, stabilirea contribuției financiare proprii fiecărei părți la bugetul proiectului, precum și responsabilitățile ce le revin acestora în implementarea activităților aferente proiectului „Înființarea și operaționalizarea Centrului Regional de Date Nord-Vest”- cod SMIS 353347 care este depus în cadrul Programului Regional Nord Vest 2021-2027, Obiectivul de politică 1: O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale, Prioritatea 2: O regiune cu localități smart, Obiectivul specific 1.2.: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, Apelul de proiecte nr.PRNV/ 2025/221/1, pe perioada de durabilitate și de valabilitate a contractului de finanțare.”*

**2.** La Art.1, după pct.1.2 se introduce un nou punct, pct.1.3, cu următorul cuprins:

*„****1.3*** *Prezentul acord se constituie anexă la cererea de finanțare.”*

**Art.III** Articolul 3 cu denumirea marginală *„Roluri şi responsabilităţi în implementarea proiectului”* se modifică și va avea următorul cuprins:

*„****Art.3 Roluri și responsabilități in implementarea proiectului***

***3.1*** *Rolurile şi responsabilităţile partenerilor sunt descrise în tabelul de mai jos și corespund prevederilor din cererea de finanțare:*

| ***Instituția*** | ***Roluri şi responsabilităţi*** |
| --- | --- |
| ***Lider de parteneriat (Partener 1)***  ***STS***  *Pregătirea proiectului:* | 1. *Semnarea Acordului de Parteneriat;* 2. *Formularea cerințelor tehnice și operaționale ce trebuie îndeplinite de locația în care se construiește Centrul Regional de Date Nord-Vest;* 3. *Validarea din punct de vedere tehnic a locației identificate și propuse de către Județul Bistrița-Năsăud pentru construirea centrului de date;* 4. *Întreprinderea demersurilor necesare pentru trecerea în domeniul public al statului și darea în administrarea STS a terenului pe care va fi construit Centrul de Date;* 5. *Participarea alături de parteneri la evaluarea cerințelor operaționale ale autorităților publice locale din Regiunea Nord-Vest în vederea dimensionării și proiectării infrastructurii Centrului Regional de Date Nord-Vest, luând în considerare inclusiv necesitatea de migrare a datelor existente la nivelul UAT-urilor din regiunea Nord-Vest și necesitățile cu privire la interoperabilitatea sistemelor găzduite;* 6. *Achiziția Studiului de fezabilitate aferent construcției care va găzdui Centrul Regional de Date Nord-Vest, inclusiv amenajarea tehnologică a acestuia și realizarea branșamentelor electrice necesare;* 7. *Realizarea cu resurse proprii a Studiului de fezabilitate aferent infrastructurii IT&C a Centrului Regional de Date Nord-Vest, precum și întreprinderea demersurilor pentru obținerea avizului Comitetul Tehnico-Economic pentru Societatea Informațională ;* 8. *Obținerea Studiului de fezabilitate aferent interconectării prin fibră optică a Centrului Regional de Date Nord-Vest la rețeaua de telecomunicații a STS;* 9. *Realizarea cu resurse proprii a Studiului de fezabilitate integrat aferent componentei STS din cadrul proiectului „Înființarea și operaționalizarea Centrului Regional de Date Nord-Vest”, care include:*  * *studiul de fezabilitate aferent construcției care va găzdui Centrul Regional de Date Nord-Vest, inclusiv amenajarea tehnologică a centrului și realizarea branșamentelor electrice necesare;* * *studiul de fezabilitate aferent interconectării prin fibră optică a Centrului Regional de Date Nord-Vest la rețeaua de telecomunicații a STS;* * *studiul de fezabilitate aferent infrastructurii IT&C a Centrului Regional de Date Nord-Vest;*  1. *Întreprinderea demersurilor necesare pentru obținerea avizului Consiliul Interministerial de Avizare Lucrări Publice de Interes Național și Locuințe pentru Studiul de fezabilitate integrat și aprobarea prin hotărâre de guvern a indicatorilor tehnico-economici rezultați din Studiul de fezabilitate integrat, pentru componenta STS din proiectul „Înființarea și operaționalizarea Centrului Regional de Date Nord-Vest”;* 2. *Elaborarea, semnarea și depunerea cererii de finanțare și a celorlalte documente suport aferente proiectului „Înființarea și operaționalizarea Centrului Regional de Date Nord-Vest”, în parteneriat cu Județele;*   *12. Semnarea contractului de finanțare.* |
| ***STS***  *Implementarea proiectului:* | * 1. *Asigurarea managementului general al proiectului, elaborarea rapoartelor de progres și a cererilor de rambursare și transmiterea acestora către autoritatea de management;*   2. *Elaborarea documentațiilor de atribuie și derularea procedurilor de achiziție vizând:* * *proiectarea, execuția și amenajarea tehnologică a construcției care va găzdui Centrul Regional de Date Nord-Vest, inclusiv realizarea racordurilor electrice;* * *proiectarea și execuția lucrărilor aferente interconectării prin fibră optică a Centrului Regional de Date Nord-Vest la rețeaua de telecomunicații a STS;* * *realizarea infrastructurii IT&C aferente Centrului Regional de Date Nord-Vest, incluzând echipamente de tehnologia informației și de comunicații, echipamente de securitate cibernetică, programe software, aplicații informatice și licențe asociate acestora;*    1. *Operaționalizarea Centrului Regional de Date Nord-Vest;*   2. *Asigurarea mentenanței și administrarea Centrului Regional de Date Nord-Vest;*   3. *Realizarea auditului proiectului;*   4. *Realizarea activităților proprii de informare și publicitate a proiectului;*   5. *Efectuarea plăților pentru contractele derulate, gestiunea și evidența lucrărilor/produselor/serviciilor achiziționate în cadrul proiectului.* |
| ***Parteneri 2-7***  ***Județele din Regiunea Nord-Vest***  *Pregătirea proiectului:* | 1. *Semnarea Acordului de Parteneriat;* 2. *Stabilirea împreună cu Liderul de parteneriat a locației din regiunea Nord-Vest unde se va realiza fizic centrul de date, efectuarea la nivel local a formalităților legale necesare pentru transmiterea în domeniul public al statului și darea în administrarea STS a terenului necesar realizării construcției;* 3. *Participarea alături de Liderul de parteneriat la evaluarea cerințelor operaționale ale autorităților publice locale din Regiunea Nord-Vest în vederea dimensionării și proiectării infrastructurii Centrului Regional de Date Nord-Vest, luând în considerare inclusiv necesitatea de migrare a datelor existente la nivelul UAT-urilor din regiunea Nord-Vest și necesitățile cu privire la interoperabilitatea sistemelor găzduite;* 4. *Întreprinderea tuturor demersurilor necesare pentru realizarea proiectului „Înființarea și operaționalizarea Centrului Regional de Date Nord-Vest” în bune condiții;* 5. *Promovarea proiectului și întreprinderea demersurilor necesare pentru includerea acestuia în strategiile de dezvoltare elaborate la nivelul UAT-urilor;* 6. *Contractarea de către Județul Bistrița-Năsăud, pe raza căruia se va realiza construcția aferentă Centrului Regional de Date Nord-Vest, de servicii de consultanță IT specializate în vederea identificării proceselor la nivelul autorităților publice locale (APL) și mapării fluxurilor acestora. Analiza/studiul va include procesele care sunt în acest moment digitalizate la nivel regional/național. De asemenea, echipa de specialiști contractată va asigura elaborarea caietelor de sarcini, consultanță în demararea, finalizarea achizițiilor și implementarea contractelor pentru realizarea sistemelor/aplicațiilor informatice care vor fi găzduite la nivelul Centrului Regional de Date Nord-Vest, soluții e-governance dezvoltate sub licențe europene European Free/Open Source Software (F/OSS) licence (EUPL). Sistemele de software dezvoltate prin proiect vor avea ca scop digitalizarea și optimizarea sistemelor de funcționare ale administrațiilor publice locale prin prisma a cel puțin următoarelor criterii:*     * + - 1. *reducerea necesității de deplasare a cetățenilor în relația cu administrația publică locală și/sau județeană;*          2. *scăderea timpilor necesari pentru furnizarea către cetățeni a serviciilor administrației publice locale și/sau județene;*          3. *scăderea impactului economic asupra sistemului administrativ public local și/sau județean, asupra bugetului național, prin urmare implicit asupra cetățenilor contribuabili.* 7. *Sistemele informatice dezvoltate cu finanțare din proiect vor fi stabilite de partenerii Consiliilor Județene ținând cont de posibilitățile de finanțare identificate și de dimensionarea Centrului Regional de Date Nord-Vest;* 8. *Asigurarea cofinanțării proiectului;* 9. *Acordarea de sprijin liderului de parteneriat la elaborarea cererii de finanțare și a documentelor suport.* |
| ***Parteneri 2-7***  ***Județele din Regiunea Nord-Vest***  ***Implementarea proiectului:*** | 1. *Asigurarea managementului activităților proprii, participarea la elaborarea rapoartelor de progres și a cererilor de rambursare (prin transmiterea către liderul de parteneriat a documentelor/informațiilor necesare în acest scop);* 2. *Județul Bistrița-Năsăud, demarează cu sprijinul echipei IT contractate, achiziția pentru realizarea aplicațiilor informatice la momentul obținerii finanțării, găzduite în Centrul Regional de Date Nord-Vest, soluții e-governance dezvoltate sub licența europene European Free/Open Source Software (F/OSS) licence (EUPL). Sistemele software dezvoltate prin proiect vor avea ca și scop digitalizarea și optimizarea sistemelor de funcționare a administrațiilor publice locale prin prisma a cel puțin următoarelor criterii:*     * + - 1. *reducerea necesității de deplasare a cetățenilor în relația cu administrația publică locală și/sau județeană;*          2. *scăderea timpilor necesari pentru furnizarea către cetățeni a serviciilor administrației publice locale și/sau județene;*          3. *scăderea impactului economic asupra sistemului administrativ public local și/sau județean, asupra bugetului național, implicit și asupra cetățenilor contribuabil;.* 3. *Facilitarea și promovarea preluării de către toate UAT-urile de pe raza județului pe care îl reprezintă, a sistemelor software de tip e-governance dezvoltate prin proiect, găzduite la nivelul Centrului Regional de Date Nord-Vest;* 4. *Asigurarea fondurilor necesare mentenanței, dezvoltării și administrării sistemelor informatice găzduite la nivelul Centrului Regional de Date Nord-Vest, în mod continuu, pe toată durata de viață a acestora;* 5. *Asigurarea migrării datelor existente la nivelul UAT-urilor din județul pe care il reprezintă în sistemele informatice din Centrul Regional de Date Nord-Vest;* 6. *Realizarea activităților proprii de informare și publicitate a proiectului.* 7. *Efectuarea plăților pentru contractele derulate, gestiunea și evidența lucrărilor/produselor/serviciilor achiziționate în cadrul proiectului.* |

***3.2*** *Rolurile și responsabilitățile partenerilor prevăzute la pct. 3.1 se pot modifica prin act adițional la prezentul acord în situația în care acest lucru devine necesar pentru a reflecta cu mai multă acuratețe activitățile prevăzute în cererea de finanțare.*

***3.3*** *Contribuția la cofinanțarea cheltuielilor totale ale proiectului:*

*3.3.1 Partenerii vor asigura contribuția la cofinanțarea cheltuielilor totale ale proiectului așa cum este precizat în Cererea de finanțare și în prezentul acord.*

*3.3.2 Contribuția totală a Partenerilor 2-7 este de minim 2% din valoarea totală a cheltuielilor eligibile aferente Partenerului 3 – Județul Bistrița-Năsăud.*

*3.3.3 Partenerii vor transfera către Partenerul 3 – Județul Bistrița-Năsăud o cotă parte de 1/6 din contribuția totală aferentă valorii totale a cheltuielilor eligibile ale Partenerului 3 – Județul Bistrița-Năsăud.*

***3.4*** *Repartizarea bugetului proiectului, inclusiv cofinanțarea asigurată, sunt detaliate în tabelul de mai jos:*

| *Organizația* | *Valoare estimată a cheltuielilor eligibile angajate pe perioada proiectului\* [lei]* | *Cofinanțare acordată prin FEDR[lei]* | *Cofinanțare acordată prin BS*  *[lei]* | *Valoare estimată a cheltuielilor neeligibile angajate pe perioada proiectului\* [lei]* | *Valoare Contribuție proprie de 2%*  *(acolo unde este cazul)*  *[lei]* | *Valoare totală \* [lei]*  *(eligibilă + neeligibilă)* |
| --- | --- | --- | --- | --- | --- | --- |
| *Lider parteneriat (Partener 1) – STS* | *222.421.000* | *189.057.850* | *33.363.150* | *0* | *0* | *222.421.000* |
| *Din care indirecte* | *0* | *0* | *0* | *0* | *0* | *0* |
| *Partener 3 –Județul Bistrița Năsăud* | *71.740.000* | *60.979.000* | *9.326.200* | *0* | *1.434.800* | *71.740.000* |
| *Din care indirecte* | *0* | *0* | *0* | *0* | *0* | *0* |
| *TOTAL BUGET* | *294.161.000* | *250.036.850* | *42.689.350* | *0* | *1.434.800* | *294.161.000* |
| *Din care indirecte* | *0* | *0* | *0* | *0* | *0* | *0* |

***3.5*** *Responsabilitățile privind derularea fluxurilor financiare se vor realiza în conformitate cu prevederile Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul European de Dezvoltare Regională, Fondul de Coeziune, Fondul Social European Plus, Fondul pentru Tranziție Justă, cu modificările și completările ulterioare și ale Hotărârii Guvernului nr.829/2022 pentru aprobarea*[*Normelor metodologice*](https://legislatie.just.ro/Public/DetaliiDocumentAfis/256870)*de aplicare a*[*Ordonanței de urgență a Guvernului nr.133/2021*](https://legislatie.just.ro/Public/DetaliiDocumentAfis/249731)*privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.*

*În acest sens, părțile convin:*

1. *pentru decontarea cheltuielilor rambursabile, Partenerul 3 va depune la Liderul de parteneriat o cerere de rambursare/plată pentru cheltuielile efectuate, și toate documentele justificative, inclusiv dosarul achizițiilor publice derulate de acesta;*
2. *Liderul de parteneriat este responsabil cu depunerea cererilor de rambursare către Autoritatea de management, iar Autoritatea de management virează, după efectuarea verificărilor necesare, valoarea cheltuielilor nerambursabile în conturile Liderului de parteneriat/Partenerului 3, în funcție de entitatea care a efectuat plățile, și în concordanță cu valoarea corespunzătoare activității/activităților proprii din proiect, asumate conform prevederilor pct.3.1 din prezentul acord;*
3. *Liderul de parteneriat și Partenerul 3 își cuprind în bugetul propriu sumele pentru creditele de angajament și creditele bugetare în limita sumei necesare finanțării valorii corespunzătoare activității/activităților proprii din proiect, asumate conform prevederilor Acordului de Parteneriat, anexă la cererea de finanțare.*

***3.6*** *Conturile de venituri (codul IBAN) în care se virează sumele aferente cererilor de rambursare sunt:*

*a) pentru Liderul de parteneriat:*

|  |  |
| --- | --- |
| ***Conturi (cod IBAN)*** | ***Denumire cont*** |
| *RO83TREZ70020A454801XXXX* | *Sume primite în contul plăților efectuate în anul curent* |
| *RO30TREZ70020A454802XXXX* | *Sume primite în contul plăților efectuate în anii anteriori* |

*Denumirea unității Trezoreriei Statului: Activitatea de Trezorerie și Contabilitate Publică a Municipiului București (ATCPMB)*

*b) pentru Partenerul 3:*

|  |  |
| --- | --- |
| ***Conturi (cod IBAN)*** | ***Denumire cont*** |
| *RO72TREZ10121A454801XXXX* | *Sume primite în contul plăților efectuate în anul curent* |
| *RO19TREZ10121A454802XXXX* | *Sume primite în contul plăților efectuate în anii anteriori* |

*Denumirea unității Trezoreriei Statului: Trezoreria Municipiului Bistrița.*

**Art.IV** Articolul 4 cu denumirea marginală *„Drepturile și obligațiile Liderului de parteneriat”* se modifică și se completează, după cum urmează:

1. La Art.4, pct. 4.3 se modifică și va avea următorul cuprins:

##### „*4.3 Liderul de parteneriat elaborează cerințele tehnice și operaționale necesare întocmirii Studiului de fezabilitate integrat vizând componenta STS din proiectul „Înființarea și operaționalizarea Centrului Regional de Date Nord-Vest”, pornind de la nevoile partenerilor.”*

1. La Art.4, pct.4.15 se modifică și va avea următorul cuprins:

„***4.15*** *Liderul de parteneriat are obligația îndosarierii și păstrării tuturor documentelor proiectului în original precum și copii ale documentelor partenerilor, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu legislația comunitară și națională. Toate documentele vor fi păstrate până la închiderea oficială a Programului Regional Nord-Vest 2021-2027 sau până la expirarea perioadei de durabilitate a proiectului, oricare intervine ultima.”*

1. La Art.4, după pct.4.15 se introduce un nou punct, pct.4.16, cu următorul cuprins:

*„****4.16*** *Propunerile pentru modificări importante ale proiectului (e.g. activități, parteneri etc.), trebuie să fie convenite cu partenerii înaintea solicitării aprobării de către autoritatea de management.”*

**Art.V** Articolul 5 cu denumirea marginală *„Drepturile şi obligaţiile Partenerilor”* se modifică și se completează, după cum urmează:

**1.** La Art.5, pct.5.7 se modifică și va avea următorul cuprins:

„***5.7*** *Partenerii sunt obligați să pună la dispoziția liderului de parteneriat documentațiile de atribuire elaborate în cadrul procedurii de atribuire a contractelor de achiziție publică, spre verificare. Partenerii sunt obligați să transmită copii conforme cu originalul după documentațiile complete de atribuire elaborate în cadrul procedurii de atribuire a contractelor de achiziție publică, în scopul elaborării cererilor de rambursare.”*

**2.** La Art.5, pct.5.18-5.20 se modifică și vor avea următorul cuprins:

*„****5.18*** *Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului din a cărui acțiune sau inacțiune a rezultat o abatere de la legalitate, conformitate și regularitate în raport cu dispozițiile naționale și/sau europene.*

***5.19*** *Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.*

***5.20*** *În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect. Partenerul este ținut de respectarea de către liderul de parteneriat a termenului de restituire, menționat în decizia de reziliere, a sumelor solicitate de autoritatea de management.”*

**3.** La Art.5, după pct.5.20 se introduce un nou punct, pct.5.21, cu următorul cuprins:

„***5.21*** *Partenerii au dreptul să fie consultați cu regularitate de către liderul de parteneriat, să fie informați despre progresul în implementarea proiectului și să li se furnizeze, de către liderul de parteneriat copii ale rapoartelor de progres și financiare.”*

**Art.VI** Articolul 8 cu denumirea marginală *„Proprietatea”* se modifică și va avea următorul cuprins:

*„****8.1*** *Părțile au obligația să mențină proprietatea imobilului construit/, a bunurilor achiziționate și natura activității pentru care s-a acordat finanțare, pe o perioadă de cel puțin 5 (cinci) ani de la data efectuării plății finale/de dare în exploatare și să asigure exploatarea și întreținerea în această perioadă.*

***8.2.*** *Înainte de finalizarea implementării proiectului, părțile/partenerii vor conveni asupra modului de  exploatare și întreținere a infrastructurii etc. ce a făcut obiectul proiectului. Copii ale titlurilor de transfer vor fi atașate raportului final.*

***8.3*** *Părțile au obligația de a asigura funcționarea tuturor bunurilor și/sau echipamentelor dacă este cazul, ce au făcut obiectul finanțărilor nerambursabile, la locul de desfășurare a proiectului și exclusiv în scopul pentru care au fost realizate.*

***8.4*** *Părțile au obligația să folosească conform scopului destinat și să nu vândă sau să înstrăineze, sub orice formă obiectele/ bunurile, fie ele mobile sau imobile finanțate prin PR NV 2021-2027, pe o perioadă de 5 (cinci) ani de la efectuarea plății finale. De asemenea, părțile au obligația respectării prevederilor contractului de finanțare cu privire la ipotecarea bunurilor în scopul realizării proiectului.”*

**Art.VII Dispoziţii finale**

Prezentul Act adițional a fost întocmit în opt exemplare, în limba română, câte unul pentru fiecare parte și un exemplar pentru cererea de finanțare, toate având aceeași valabilitate.

|  |  |
| --- | --- |
| **SERVICIUL DE TELECOMUNICAŢII SPECIALE** | **JUDEȚELE REGIUNII NORD-VEST** |
| **DIRECTORUL SERVICIULUI DE TELECOMUNICAȚII SPECIALE**  **General**  **ing. IONEL-SORIN BĂLAN** | **JUDEȚUL BIHOR,**  **Președintele Consiliului Județean**  **Mircea Mălan**  **JUDEȚUL BISTRIȚA-NĂSĂUD,**  **Președintele Consiliului Județean**  **Emil-Radu MOLDOVAN** |
| **JUDEȚUL MARAMUREȘ,**  **Președintele Consiliului Județean**  **Gabriel-Valer Zetea** |
| **JUDEȚUL SATU MARE,**  **Președintele Consiliului Județean**  **Csaba PATAKI** |
| **JUDEȚUL SĂLAJ,**  **Președintele Consiliului Județean**  **Dinu IANCU-SĂLĂJANU** |
| **JUDEȚUL CLUJ,**  **Președintele Consiliului Județean**  **Alin TIŞE** |

**PREȘEDINTE, DIRECTOR EXECUTIV,**

**Pataki Csaba Ștern Felicia Cristina**